ภคมน บุณยะภูติ

ภคมน บุณยะภูติ หรือ ลูกโป่ง AF4 เป็นนักร้องและนักแสดงชาวไทย มีชื่อเสียงจากรายการทรู อะคาเดมี่ แฟนเทเชีย ซีซั่นที่ 4 ใน พ.ศ. 2550 มีรหัสประจำตัวคือ V17 และได้รางวัลรองชนะเลิศอันดับที่ 4 ลูกโป่งเกิดและเติบโตในกรุงเทพมหานคร มีความสามารถในการร้องเพลงหลากหลายรูปแบบ เช่น ดนตรีคลาสสิก แนวโอเปร่า แนวบรอดเวย์ เพลงไทยสากล และเพลงสากล มีผลงานด้านเพลงเป็นอัลบั้มเดี่ยว 2 อัลบั้มนั่นก็คือ อัลบั้ม "ครัชออน!" และ "ลั้ล...ลา" ซึ่งก็มีเพลงฮิต เช่น "จี๊ด...", "แฟนเพื่อน", และ"ลั้ล...ลา" ทั้งความสามารถทางด้านพิธีกร และ ด้านการแสดง (ละครเวที ละครโทรทัศน์ ภาพยนตร์ นางแบบ และพรีเซนเตอร์) และลูกโป่งยังมีโอกาสได้ไปร่วมการแข่งขันในรายการ Fit for Fashion (season 2) , Indonesia เรียลลิตี้ชื่อดังจากอเมริกา ทางช่อง STAR World
ครอบครัวและการศึกษา.
ลูกโป่ง ภคมน เกิดวันที่ 8 มิถุนายน พ.ศ. 2531 ที่กรุงเทพมหานคร โดยมีพี่น้อง 2 คน ลูกโป่งเป็นคนที่ 2 มีพี่สาว 1 คน ลูกโป่งเข้าศึกษาในระดับชั้นประถมศึกษาที่โรงเรียนพระมารดานิจจานุเคราะห์ ศึกษาต่อในระดับชั้นมัธยมศึกษาที่โรงเรียนบดินทรเดชา (สิงห์ สิงหเสนี) ๒ ลูกโป่งได้เป็นตัวแทนของโรงเรียนไปประกวดร้องเพลงงานต่าง ๆ และสร้างชื่อเสียงให้กับโรงเรียน สำเร็จการศึกษาระดับปริญญาตรี ที่ คณะศิลปกรรมศาสตร์ จุฬาลงกรณ์มหาวิทยาลัย เอก Voice และสำเร็จการศึกษาระดับปริญญาโท สาขา Voice Performance, Institution of Contemporary Music Performance, ลอนดอน สหราชอาณาจักร
ผลงานเพลง.
Single.
"ความจริง...แค่ในเมื่อวาน" (2557).
ความจริง...แค่ในเมื่อวาน ได้รับแรงบันดาลใจมาจากการเป็นคนชอบอ่าน ชอบเขียน โดยเฉพาะข้อความสั้น ๆ ที่เป็นแนวคิด ทั้งเรื่องรัก เศร้า เหงา สุข ของลูกโป่ง ผสานอารมณ์อย่างลงตัวกับดนตรีในแนว Ballad และ R&B โดยภาคดนตรีใช้การบันทึกเสียง Acoustic Grand Piano จาก โซ่ อีทีซี ทำให้ผู้ฟังมีความรู้สึกเหงามากยิ่งขึ้น อีกทั้งยังมี กฤษ 123Soul มาร่วมร้องประสานเสียงผู้ชาย 
"I Do" (2556).
I Do เป็นซิงเกิลที่ลูกโป่งตั้งใจถ่ายทอดความรักแง่บวก จากมุมมองความรักของเธอเอง ถูกเขียนออกมาเป็นบทเพลงไพเราะลงตัว ผสมผสานด้วยเสียงกีตาร์และเครื่องดนตรีต่าง ๆ นอกจากนี้ เธอยังได้ Improvise เสียงร้องไปตามอารมณ์และความรู้สึกของบทเพลงด้วย 
"บางที" (2555).
หลังจากที่ลูกโป่งห่างหายจากงานเพลงไปเกือบ 2 ปี เธอได้ออกซิงเกิล “บางที” ซึ่งได้ถ่ายทอดผ่านประสบการณ์ความรักของตนเองที่ผ่านมาจนถึงปัจจุบัน โดยได้ ว่านไฉ อคิร วงษ์เซ็ง มาแต่งเนื้อร้อง ทำนอง และเป็นโปรดิวเซอร์ให้ 
อัลบั้มเดี่ยว.
"ครัชออน!" (2551).
ในช่วงต้นปี 2551 ลูกโป่งมีอัลบั้มเดี่ยวอัลบั้มแรกชื่อว่า "ครัชออน!"(Crush on!) แนวเพลงในอัลบั้มนี้เป็นแนวอาร์แอนด์บีผสมผสานกับแนวฮิปฮอป มีซิงเกิลโปรโมท 2 เพลง เพลงแรกมีชื่อว่าเพลง "จี๊ด..." และเพลงที่สองมีชื่อว่าเพลง "แฟนเพื่อน" ซึ่งเพลง"แฟนเพื่อน"ก็ได้รับความนิยมจนสามารถขึ้นไปถึงอันดับ1 ในทรูมิวสิค ท็อป 20 ได้สำเร็จ ในช่วงเดือนเมษายน ลูกโป่งก็ได้มีคอนเสิร์ตใหญ่ร่วมกับจีน AF1 ,พัดชา AF2, ปุยฝ้าย AF4, พะแพง AF4, และอิ๋งอิ๋ง AF4 ที่ รอยัล พารากอน ฮอลล์ สยามพารากอน โดยใช้ชื่อว่า Six In The City Concert และในปลายปีเดียวกันนั้น เธอก็ได้มีผลงานการแสดงครั้งแรกของเธอ นั่นก็คือ AF The Musical ตอน โจโจ้ซัง
"ลั้ล...ลา" (2552).
วันที่ 28 พ.ค. 2552 ได้วางจำหน่ายอัลบั้มเดี่ยวชุดที่สองของลูกโป่งอย่างเป็นทางการ ได้ใช้ชื่อว่าอัลบั้ม "ลั้ล...ลา" โดยมีคุณโอม ชาตรี คงสุวรรณได้ให้เกียรติมาเป็น Executive Producer ให้อัลบั้มนี้ ในอัลบั้มนี้มีซิงเกิลโปรโมทด้วยกันอยู่ 3 เพลง ได้แก่เพลง "ลั้ล...ลา","บอกฉันซิ" นอกจากนี้เพลง "Destiny" บอย AF2 ได้มาร้องร่วมกับลูกโป่งด้วย ซึ่งอัลบั้มนี้ก็ถือได้ว่าเป็นอัลบั้มที่ดีที่สุดของลูกโป่งเลยก็ว่าได้ ลูกโป่งได้มีโปรเจกต์พิเศษ "AF Tribute to Ohm Chatree Kongsuwan and The Innocent" ได้มีเพลง"ฝันและใฝ่" โปรเจกนี้ได้ทำการคัฟเวอร์เพลงต่างๆมาต้นฉบับจากวง ดิ อินโนเซ็นท์